กสทช. ยืดเวลาจ่ายค่าไลเซ่นส์ “ทีวีดิจิทัล-โทรคมนาคม” ถึง 15 ส.ค.นี้
กสทช. ยืดเวลาจ่ายค่าไลเซ่นส์ “ทีวีดิจิทัล-โทรคมนาคม” ถึง 15 ส.ค.นี้
กสทช. ยืดเวลาจ่ายค่าไลเซ่นส์ “ทีวีดิจิทัล-โทรคมนาคม” ถึง 15 ส.ค.นี้
27 พ.ค. 2563

นายฐากร ตัณฑสิทธิ์ เลขาธิการ คณะกรรมการกิจการกระจายเสียง โทรทัศน์ และกิจการโทรคมนาคมแห่งชาติ (กสทช.) เปิดเผยว่า คณะกรรมการ กสทช.ออกหลักเกณฑ์ในการให้ขยายชำระค่าธรรมเนียมใบอนุญาตทั้งทีวีดิจิทัลและโทรคมนาคม รวมถึงการนำส่งเข้ากองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคม เพื่อประโยชน์สาธารณะ (USO) สำหรับปีนี้ โดยจะนำส่งเพื่อลงราชกิจจานุเบกษาให้มีผลบังคับใช้โดยเร็ว
โดยแบ่งเป็น 2 กลุ่ม กลุ่มแรกเป็นบริษัทที่มีรายได้เกินกว่า 1 พันล้านบาทขึ้นไป จะได้รับการขยายเวลาชำระค่าธรรมเนียม 50% โดยก้อนแรกให้ชำระภายในกลางเดือนมิ.ย. นี้ และอีก 50% ให้ขยายไปชำระในวันที่ 15 ส.ค.63
ส่วนกลุ่มที่สองเป็นบริษัทที่มีรายได้ไม่เกิน 1 พันล้านบาท ให้สิทธิขยายเวลาชำระค่าใบอนุญาตได้ 100% ไปจ่ายในวันที่ 15 ส.ค.63
ทั้งนี้ในปัจจุบันมีบริษัทผู้ประกอบการทีวีดิจิทัลที่มีรายได้เกินกว่า 1 พันล้านบาท มีอยู่ 9 ราย และผู้ประกอบการโทรคมนาคมที่มีรายได้เกินกว่า 1 พันล้านบาทมีจำนวน 12 ราย ทั้งนี้กลุ่มนี้จะชำระก้อนแรกประมาณวันที่ 13-14 มิ.ย.นี้